<classify> RAIS John Magufuli amewataka wateule wake kufanya kazi kwa kuzingatia sheria na maslahi ya wanyonge na kuwa wavumilivu hata wanaposemwa vibaya.Rais Magufuli aliyasema hayo jana Ikulu jijini Dar es Salaam wakati akiwaapisha viongozi aliowateua juzi na kuwataka wakumbuke miiko na viapo walivyoapa na kwenda kutimiza wajibu wao.Walioapishwa jana ni Mathias Kabunduguru ambaye amekuwa Mtendaji Mkuu wa Mahakama Tanzania, Naibu Katibu Mkuu Ofisi ya Rais, Tawala za Mikoa na Serikali za Mitaa anayeshughulikia Elimu, Godfrey Mweli, na Balozi Ally Sakila ambaye aliteuliwa hivi karibuni.Mkumbuke viapo mlivyofanya hapa, natumaini mtaenda kutimiza wajibu wenu vizuri, mkumbuke miiko yenu na kuyatimiza kwa ajili ya wananchi, alisema Rais Magufuli katika shughuli ambayo ilihudhuriwa pia na Makamu wa Rais, Samia Suluhu Hassan na Jaji Mkuu, Profesa Hamis Juma.Kazi za watu ni utume, mkawatumikie Watanzania kila mmoja kwa eneo lake, kazi zina changamoto kubwa, mkafanye kazi bila ya kumuonea mtu, Mungu awaongoze kwa kadri ya mioyo yenu, alisema.Alisema kazi hizo ni lazima wawatumikie wananchi, na kwamba katika ziara yake mkoani Lindi, alikutana na malalamiko mengi ya watu wamedhulumiwa malipo yao ya korosho na ufuta tangu mwaka 2016 - 2017 hawajalipwa, na vyama vya ushirika 31 ndio vimedhulumu wananchi zaidi ya Sh bilioni 1.2.Viongozi 99 wameshashikwa na mpaka juzi waliponipa taarifa milioni 255 zimerudishwa na nyingine zinaendelea kurudishwa, mnaweza kuona mtu kalima korosho yake kauza, kadhulumiwa, ameshakata tamaa unaweza kuona ni kwa namna gani dhuluma inatendeka kwa wananchi wanyonge, alieleza Rais Magufuli.Alisema viongozi wana jukumu la kutetea wananchi na kufuta machozi yao, Sh milioni 255 kupatikana ni mwanzo mzuri, na kwamba amehakikishiwa na Kaimu Mkurugenzi Mkuu wa Takukuru, Brigedia Jenerali John Mbungo kuwa fedha zote zitatemwa na waliochukua ili kusudi wananchi waliodhulumiwa warudishiwe.Akimzungumzia aliyekuwa Mtendaji Mkuu wa Mahakama, Hussein Katanga ambaye amemteua kuwa Balozi, alisema Katanga nimemtoa ili akaniwakilishe nchi fulani vizuri. Umefanya kazi vizuri tangu ukiwa RAS katibu Tawala wa Mkoa, mpaka ukawa Katibu Mkuu Tamisemi, mpaka Mtendaji Mkuu wa Mahakama, umefanya vizuri ndio maana nimekuchukua ukaniwakilishe vema katika nchi fulani.Kuhusu Kabunduguru, alieleza, Wewe ni mtaalamu wa reforms mageuzi, umefanya mambo mengi Utumishi, na umetusaidia vizuri Tamisemi, naamini Mahakama utatusaidia vizuri, rekodi yako haina mashaka, bahati nzuri Mahakama inafanya vizuri chini ya Jaji Mkuu, Mahakama imekuwa kimbilio la wananchi.Kwa upande wa Mweli, alisema, Naibu Katibu Mkuu ulifanya vizuri Wizara ya Elimu, baadaye ukaenda Mambo ya Nje sasa naona utaweza kunisaidia Tamisemi upande wa Elimu, kasimamie kero zote za walimu, mashule, maabara, utendaji kama wenzako walivyosimamia vizuri nawe kasimamie.Matumaini yangu utaangalia sana kero za walimu, promosheni zao, hakuna sababu ya walimu kulalamika, na watendaji wengine wa wizara, ukashirikiane na Jafo na makatibu wakuu wenzako mkayatimize vizuri.  <topic>: KITAIFA 